**Materská škola Rumanova 4, Košice – Staré Mesto**

**Dodatok č. 1 k prevádzkovému poriadku materskej školy**

**Zmeny prevádzkového poriadku v čase COVID-19**

**Organizácia prevádzky a podmienky výchovy a vzdelávania materskej školy do konca školského roku 2019/2020 /**do 31.08.2020**/**

 Minister školstva, vedy, výskumu a športu na základe opatrenia Úradu verejného zdravotníctva SR č. OLP/2076/2020 rozhodnutím č. 2020/10610:1-A1030 z 26. marca 2020 mimoriadne prerušil prevádzku školských zariadení okrem diagnostických centier, reedukačných centier a liečebno - výchovných sanatórií od 30. marca 2020 do odvolania. Úrad verejného zdravotníctva SR opatrením č. OLP/4204/2020 z 22. mája 2020 s účinnosťou od 1. júna 2020 rozšíril výnimku z uzatvorenia zariadení pre deti a mládež vrátane zariadení starostlivosti o deti do 3 rokov veku podľa § 24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov nariadeného opatrením č. OLP/3795/2020 z 5. mája 2020 o zariadenia školského stravovania bez obmedzení. Ich prevádzka bola obnovená aj rozhodnutím ministra školstva, vedy, výskumu a športu č. 2020/12033:1-A2110 z 22. mája 2020 s účinnosťou od 1. júna. Na základe uvedeného je možné diétne stravovanie v zariadeniach školského stravovania.

Tento dokument rešpektuje opatrenia a rozhodnutia relevantných úradov účinných od 1. júna 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR. Ministerstvo umožňuje zriaďovateľom od 1. 6. 2020 otvorenie:

• materských škôl,

• materských škôl pre deti so špeciálnymi výchovno-vzdelávacími potrebami a

• materských škôl pri zdravotníckych zariadeniach, (ďalej „materská škola“).

Podľa rozhodnutia ministra sa zriaďovatelia materských škôl v spolupráci s riaditeľmi materských škôl môžu rozhodnúť, vzhľadom na ich miestne podmienky (vývoj šírenia nákazy COVID-19), ale aj vzhľadom na ich personálne, materiálne, priestorové možnosti, či materskú školu otvoria a v akom režime. Zriaďovateľ, v spolupráci s riaditeľom materskej školy, umiestni dieťa v materskej škole prednostne podľa poradia kritérií určených v rozhodnutí ministra.

Po dohode so zriaďovateľom – MČ Košice – Staré Mesto sme sa rozhodli naše zariadenie otvoriť za prísnych bezpečnostných podmienok a dodržiavania stanovených pravidiel a prikázaní, k 01.06.2020. O týchto podmienkach boli informovaní všetci zamestnanci materskej školy a zákonní zástupcovia detí, na základe odporúčaní Úradu verejného zdravotníctva Slovenskej republiky, usmernení hlavného hygienika SR k prevádzke školských stravovacích zariadení podľa !24 zákona č.355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

 Prevádzka materskej školy bola zabezpečená tak, aby zákonní zástupcovia dieťaťa mohli dieťa odovzdať do materskej školy pred začiatkom svojej pracovnej doby a prebrať dieťa z materskej školy po jej skončení. Zriaďovateľ školy rozhodol o dĺžke prevádzky materskej školy v závislosti od personálnych, materiálnych a priestorových možností s rešpektovaním počtu detí v skupine, ktorý je uvedený v rozhodnutí ministra, t. j. najviac **15 detí.**

**Prevádzková doba**

Prevádzková doba bola upravená na čas od **07:00 hod. do 16:00 hod.**

**Rozdelenie detí do skupín**

**V materskej škole môže byť umiestnené len dieťa, ktoré je zdravotne spôsobilé na pobyt v kolektíve, neprejavuje príznaky prenosného ochorenia a nemá ani ono, ani žiaden rodinný príslušník, žijúci v spoločnej domácnosti nariadené karanténne opatrenie. Všetky potrebné potvrdenia a prehlásenia predkladá rodič pri vstupe s dieťaťom do budovy MŠ.**

Deti navštevujúce materskú školu rozdelila riaditeľka materskej školy na dve skupiny, s maximálnym počtom detí v jednej skupine **15,** s tým, že v skupinách môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede.

1. skupina detí bude vytvorená na 1. poschodí, zmiešaním detí z 1. a 2. triedy, v počte max. 15 detí, ktoré budú mať spoločné priestory na hranie a vzdelávanie v triede, takisto budú mať spoločné sociálne zariadenia, vybavené podľa pokynov z ÚVZ SR.

• Vytvorená skupina sa nebude meniť, aj keď počet detí klesne, nebude dochádzať k migrácií detí medzi jednotlivými skupinami. Riaditeľ materskej školy zváži v prípade nízkych počtov detí zmenu skupiny s tým, že k zmene môže dôjsť až v nasledujúcom týždni po dosiahnutí nízkeho počtu detí.

* Do šatne vstupujú max. 4 osoby – dvaja rodičia a dve deti. Rodič s rúškom, dieťa si rúško môže dať dolu. Odloží si ho do skrinky, kde bude mať ďalšie náhradné.

• Zamestnanci materských škôl podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní i oddychu.

* Pri uprednostňovaní detí do zariadenia – skupín, pri zvýšenom záujme postupuje riaditeľka podľa tohto kľúča:

Uprednostnené sú:

 - deti zdravotníkov, -- . . - príslušníkov policajného zboru, . . . . - hasičského a záchranného zboru,

* ozbrojených síl,
* učiteľov a odborných zamestnancov,
* rodičov, ktorí vykonávajú prácu na pracovisku,
* ktoré od 01.09.2020 nastupujú do základnej školy,
* sociálne znevýhodnených skupín

**Pokyny zriaďovateľa.**

Zriaďovateľ vydal pokyn riaditeľom materských škôl v jeho pôsobnosti na zabezpečenie dôkladného čistenia priestorov materskej školy, dezinfekcie priestorov a hračiek pred otvorením po mimoriadnom prerušení prevádzky kvôli prevencii nákazy COVID-19, ktoré sa za bežných okolností, podľa § 2 ods. 6 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z., vykonáva cez letné prázdniny počas prerušenia prevádzky materskej školy najmenej na tri týždne.

* Riaditeľ zabezpečí prevádzku materských škôl vo svojej pôsobnosti maximálne na deväť hodín denne s maximálnym počtom 15 detí v jednej skupine.
* Riaditeľ preškolí a vedie dokumentáciu o poznatkoch, všetkých preventívnych opatreniach, ktoré musí poznať a realizovať v praxi každý zamestnanec ohľadom ochorenia COVID-19
* V spolupráci s riaditeľom materskej školy pre všetkých zamestnancov a prevádzku zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky. /rukavice, rúška, ochranné štíty, okuliare /.
* Pre prevádzku materskej školy zabezpečí primerané množstvo bezdotykových teplomerov a zásobníkov na papierové utierky do umyvární vrátané papierových utierok.

 • V spolupráci s riaditeľom materskej školy zabezpečí dostatok **dezinfekčných prostriedkov**, potrebných pre zabezpečenie stanovených hygienicko-epidemiologických podmienok vo všetkých priestoroch materskej školy a v exteriéri materskej školy.

* Riaditeľ upraví frekvenciu a spôsob sanitácie a dezinfekcie v prevádzke (druhy používaných čistiacich a dezinfekčných prostriedkov, čistiacich pomôcok) a vedie s tým spojenú súvisiacu dokumentáciu.
* Zamestnanec si doma, pred nástupom do práce, ale aj v zariadení k tomu určená osoba, kontroluje **aktuálny zdravotný stav** (ráno pred odchodom do práce si zamestnanec zmeria teplotu, v prípade zvýšenia nad 37,2 stupňov Celzia zostáva doma a túto skutočnosť bezodkladne oznámi zamestnávateľovi, následne kontaktuje ošetrujúceho lekára, v prípade zdravotných ťažkostí v súvislosti s respiračným systémom – kašeľ, sťažené dýchanie, nádcha./
* Pokiaľ zamestnanec žije v spoločnej domácnosti s osobou chorou na COVID-19, alebo podozrivou na ochorenie COVID-19, alebo bol s takou osobou v kontakte, alebo v blízkej rodine je niektorý príslušník rodiny v karanténe, **musí bezodkladne oznámiť** **túto skutočnosť zamestnávateľovi**. V takom prípade je z pracovného procesu **vylúčený.**
* V prevádzke každý zamestnanec dodržuje odporúčané hygienické pravidlá a pokyny.

(umýva si ruky často mydlom a teplou vodou, nedotýka sa neumytými rukami očí, nosa a úst, zakrýva si nos a ústa pri kašľaní a kýchaní, používa papierové vreckovky, následne ich zahodí do koša, bez toho, aby sa ho dotýkal nechránenými rukami.)

* Zamestnanci dodržiavajú 1,5 m vzdialenosti medzi sebou.

 • V spolupráci s riaditeľom materskej školy urobí medzi rodičmi prieskum záujmu o návštevu materskej školy ich dieťaťom/deťmi.

 • Zriaďovateľ v spolupráci s riaditeľom materskej školy umiestni dieťa v materskej škole prednostne podľa poradia kritérií určených v rozhodnutí ministra.

 • Dochádzku do materskej školy umožní len deťom z rodín, ktoré nie sú v karanténe.

**Riaditeľ materskej školy**

* Vydá pokyny, upravujúce podmienky materskej školy na obdobie do konca školského roku **2019/2020** vo veciach:

a) prevádzky a vnútorného režimu materskej školy do konca školského roku 2019/2020,

 b) podmienok na zaistenie bezpečnosti a ochrany zdravia detí.

• Pri prvom nástupe do práce všetci zamestnanci materskej školy vyplnia dotazník o zdravotnom stave pred návratom do zamestnania (príloha č. 1).

• Na základe stavu, ktorý bol zistený na základe prieskumu medzi zákonnými zástupcami detí, zabezpečí v súčinnosti so zriaďovateľom plynulú prevádzku materskej školy, vrátane prevádzky počas mesiacov júl a august, t. j. do konca školského roku 2019/2020, ak zriaďovateľ rozhodne o jej otvorení.

 • Po dohode so zákonnými zástupcami zabezpečí, aby deti, s cieľom ochrany pred komunitným šírením ochorenia COVID – 19 v materskej škole, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov. /Čestné prehlásenie rodiča o súhlase s vyberaním dieťaťa starým rodičom, žijúcim v spoločnej domácnosti/

• Zabezpečí **každodenný ranný zdravotný filter**, ranné meranie teploty detí každej triedy pedagogickým zamestnancom alebo iným povereným zamestnancom bezdotykovým teplomerom pri **vstupe do materskej školy.**

**Personálne zabezpečenie prevádzky materskej školy**

 • Výchovno-vzdelávaciu činnosť zabezpečujú pedagogickí zamestnanci a odborní zamestnanci, ktorí nepatria do rizikovej skupiny z hľadiska ohrozenia ochorením **COVID19.**

• Ostatné činnosti v materskej škole (stravovanie, upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením **COVID19.**

 • K rizikovým skupinám patria: tehotné ženy, osoby staršie ako 60 rokov, osoby s pridruženými chronickými chorobami a s oslabenou imunitou (s cukrovkou, kardio -vaskulárnym ochorením, chronickou respiračnou chorobou alebo s imunodeficientným syndrómom).

• V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v **dotazníku o zdravotnom stave pred návratom do zamestnania**.

**Príloha č. 5**

Tvorí ju **usmernenie k pracovnoprávnym aspektom** po „otvorení materskej školy“.

**Zákonný zástupca**

• Zodpovedá za **dodržiavanie hygienicko – epidemiologických opatrení** pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).

• **Dodržiava pokyny riaditeľa** materskej školy, ktoré upravujú podmienky konkrétnej materskej školy na obdobie do konca školského roku **2019/2020.**

• Odovzdáva dieťa výhradne zamestnancovi, ktorý dieťa prevezme až po **zmeraní teploty** a na základe **záveru ranného zdravotného filtra**.

 • Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako **tri dni** písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).

 • **Rešpektuje pravidlá nosenia hračiek** a iného materiálu alebo pomôcok z domáceho prostredia do materskej školy, stanovené riaditeľom materskej školy.

• Zákonný zástupca pri odovzdaní dieťaťa do materskej školy podpisuje **Prehlásenie zákonného zástupcu o zdravotnom stave dieťaťa** (príloha č. 6)

**V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**

**Organizácia a obsah predprimárneho vzdelávania**

• V závislosti od poveternostných podmienok sa prevažná väčšina aktivít s deťmi a pre deti organizuje **v exteriéri, či už v areáli MŠ**, alebo mimo neho, podľa podmienok MŠ, /Mestský park/.

• Ak to priestory materskej školy umožňujú, detí sa vzdelávajú a hrajú v menších oddelených skupinkách v súlade s rozhodnutím ministra. Pokiaľ to veľkosť exteriéru materskej školy umožňuje, priestor pre jednotlivé skupiny sa oddelí.

• **Pri pobyte v interiéri a v exteriéri materskej školy deti nemusia nosiť rúška.**

 • Materská škola do konca školského roku **neorganizuje** žiadne spoločné akcie – rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti zákonných zástupcov a iných osôb, nepracujúcich v materskej škole.

• V prípade, že priestorové možnosti materskej školy nie sú dostačujúce, odporúčame, aby zriaďovateľ poskytol iné verejné priestory (napr. kultúrny dom, knižnicu, budovu ZUŠ, CVČ) v rámci svojich možností.

• Dobrovoľná účasť detí v materskej škole resp. nemožnosť zúčastňovať sa z dôvodu naplnenia kapacity, **neumožňuje materskej škole pokračovať vo vzdelávaní podľa školského** **vzdelávacieho programu**. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.

• Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy. /antibakteriálnymi mydlami v dávkovači, opláchnuť, utrieť papierovými servítkami, k tomu určenými, vyhodiť ich do odpadkového koša k tomu určenému, v priestoroch umyvárky./

**Opatrenia MŠ kvôli prevencii nákazy COVID-19**

 • Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť **10 minút.** Sprevádzajúca osoba sa v priestoroch materskej školy pohybuje vždy **v rúšku** resp. v súlade s **aktuálnymi hygienicko – epidemiologickými nariadeniami**, a to hlavne za účelom odovzdania a vyzdvihnutia dieťaťa v rámci možností bez vstupovania do šatne.

* **Odporúčame minimalizovanie zhromažďovania osôb pred materskou školou. Tá si zabezpečí organizáciu pohybu osôb pred svojimi vnútornými a vonkajšími priestormi, tak aby sa minimalizoval kontakt medzi osobami. /**Nástup do MŠ od **07:00 hod. do 08:00 hod**. Vyberanie detí: v čase od **15:00 hod. do 16:00 hod./**
* Pri vstupe detí a zákonných zástupcov do MŠ kontroluje  **/2 m/**, **meria teplotu** **bezdotykovým teplomerom** a odoberá vypísané a podpísané tlačivá, k tomu určená /riaditeľom/ osoba. Dbá aj na to, aby rodič pri vstupe použil **bezdotykovú dezinfekciu** **rúk. /dávkovač umiestnený pri vchode do MS/**

• Materská škola v spolupráci so zriaďovateľom, zabezpečí **každodenný ranný** **zdravotný filter, ranné meranie teploty detí** každej skupiny, **dezinfekciu rúk všetkých osôb** pri vstupe do budovy **dezinfekčným prostriedkom** vhodne umiestneným. V prípade podozrenia na ochorenie (nielen na COVID – 19) **dieťa nepreberie**.

• **Zákonný zástupca** predkladá pri prvom nástupe dieťaťa do materskej školy alebo po každom prerušení dochádzky v trvaní viac ako **tri dni písomné vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).

• **Sprevádzajúca osoba** zabezpečí umiestnenie **rezervného rúška svojho dieťaťa** do jeho skrinky alebo na miesto na to určené zamestnancom materskej školy.

 • Dieťa si umyje ruky bežným spôsobom pod **dohľadom zamestnanca materskej školy**, ktorý je v súlade s **aktuálnymi hygienicko – epidemiologickými nariadeniami**.

• Zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo **miešaniu skupín v šatni.**

• **Nepedagogický zamestnanec školy nosí rúško alebo ochranný štít.** Pedagogický zamestnanec a odborný zamestnanec (napr. asistent učiteľa alebo špeciálny pedagóg) majú odporučené nosiť **rúško alebo ochranný štít pri výkone výchovno-vzdelávacieho procesu**, v ostatných prípadoch nosia **rúško alebo ochranný štít.** /doporučuje sa/

• V miestnosti, kde sa zdržuje skupina, je zabezpečené **časté a intenzívne vetranie.**

• Priestory materskej školy a hygienické zariadenia a priestory umyvární, ako aj hrové prvky v exteriéri sa **dezinfikujú najmenej dvakrát denne** a podľa potreby aj opakovane.

 • Osobitná pozornosť sa venuje **dezinfikovaniu šatňových/vstupných priestorov**, do ktorých vstupujú sprevádzajúce osoby; rovnako dezinfikovaniu **dotykových plôch kľučiek, vypínačov, zábradlí** a ich okolia.

• **Toalety** musia byť vybavené **mydlom v dávkovači a jednorazovými papierovými** **utierkami (obrúskami)** pre bezpečné osušenie rúk.

**Poháriky, zubné pasty a zubné kefky sú uskladnené a nepoužívajú sa.** Odporúčame nepoužívať sušiče rúk.

• Odporúčame **nepoužívať klimatizačné zariadenia a ventilátory.**

**Upratovací personál musí byť informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.**

• Odporúčame zabezpečiť smetné koše tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

**Stravovanie**

• Podľa miestnych podmienok, počtu detí a personálu je možné zabezpečovať školské stravovanie v bežnej podobe. Pre externých stravníkov musí mať školská jedáleň, resp. výdajňa školskej jedálne, zriadené výdajné okienko tak, aby sa eliminoval kontakt s internými stravníkmi. /nemáme externých stravníkov/.

• Výdaj jedla je potrebné uskutočniť **do troch hodín od jeho prípravy**, inak môže dôjsť k jeho znehodnoteniu.

• V prípade stravovania v jedálni materskej školy odporúčame stravovanie tak, aby sa skupiny detí nepremiešavali. /harmonogram činností zabezpečujúcich životosprávu/, po dohode s vedúcou školskej jedálne.

Desiata: 1. sk. 08:15 hod.

 2. sk 08:45 hod. /3.tr./

Obed: 11:15 hod.

 11:45 hod. /3.tr./

Olovrant: 14:00 hod. /3.tr./

 14:30 hod.

 • **Stravu vydáva personál spolu s čistým príborom. Deti si sami jedlo a pitie nedokladajú a neberú si ani príbory.**

• Pri príprave jedál a pri vydávaní je nutné dodržiavať bežné hygienické pravidlá.

 **Pitný režim je zabezpečený aj na triedach.** /za dodržiavania hygienických . . . pravidiel/

 **Dávky pitného režimu** pre deti a zamestnancov pri hlavnom a doplnkovom jedle . zabezpečuje školská jedáleň.

**Pobyt detí vonku:**

Organizujú si ho pani učiteľky. Pani učiteľka je povinná zabezpečiť plnohodnotnú organizovanú činnosť, venuje deťom zvýšenú pozornosť, musí mať prehľad o deťoch, dbať na ich bezpečnosť, dodržiavať požiadavky bezpečnosti a ochrany zdravia v zmysle príslušných záväzných právnych predpisov a pokynov riaditeľa školy.

V tomto krízovom režime jedna skupina detí je na upravenom a hygienicky nezávadnom, bezpečnom školskom dvore, druhá v Mestskom parku vo vyhradenom priestore. **Pieskovisko deti nevyužívajú.**

**Odpočinok detí**

• V prípade, ak materská škola nedisponuje dostatočnými kapacitami, pri rozdelení na skupiny, odporúčame, aby deti v triede predškolákov nemuseli absolvovať povinný odpočinok na lôžku. /v kompetencii učiteliek/

• Odporúčame, aby materská škola, podľa svojich možností, zabezpečila dostatočné vzdialenosti medzi lôžkami, pričom odporúčaná vzdialenosť je aspoň **1 meter** medzi lôžkami.

• Na odpočinok detí sa môžu používať aj **dostatočne vyvetrané a dezinfikované** priestory herní.

 • Výmena posteľnej bielizne sa odporúča **1x do týždňa** bežným spôsobom.

Na vytvorenie hygienicky vyhovujúceho prostredia sa denne vo zvýšenej miere vykonáva sanitácia, teda upratovanie a dezinfekcia navlhko, vrátane ochrannej a preventívnej dezinfekcie prostredia, k tomu určenými dezinfekčnými prostriedkami / Sanytol, Krezosan, Savo, Domestos, Ajax, Okena, a špeciálne na dezinfekciu rúk bezkontaktným dávkovačom dezinfekčných prostriedkov XIBU DISINFECT s náplňami sept LIQUID SENZITIVE firmy Hagleitner.

**Pri podozrení na Covid – 19**

 • Nikto s príznakmi infekcie dýchacích ciest, ktoré by mohli zodpovedať známym príznakom **COVID-19** (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy

• Ak dieťa v priebehu dňa vykazuje niektorý z možných príznakov **COVID-19**, je nutné **umiestniť ho do samostatnej miestnosti** a **kontaktovať zákonných zástupcov**, ktorí ho **bezodkladne vyzdvihnú**. O podozrení na nákazu COVID – 19 materská škola informuje príslušný RÚVZ tak, ako je to v prípade iných infekčných ochorení

• Ak sa u **zamestnanca** materskej školy objavia príznaky nákazy **COVID – 19** v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

**V prípade potvrdenia ochorenia**

• Materská škola postupuje podľa usmernenia miestne príslušného RÚVZ. Všetky ustanovenia, okrem tých, ktoré sú uvedené v rozhodnutí ministra, majú odporúčací charakter. Zriaďovateľ spoločne so materskou školou ich bude realizovať podľa svojich možností a o všetkých skutočnostiach bude informovať zákonných zástupcov detí obvyklým spôsobom.

**Tento dokument sa vzťahuje na základné prevádzkové podmienky materskej školy po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.**

V Košiciach, 26.05.2020

Vypracovala: Eva Pačaiová, r.š.